paragraph_text: Damon će kasnije imati zapažene uloge u filmovima Spašavanje vojnika Ryana, Talentirani gospodin Ripley, Oceanova serija (Oceanovih 11, Oceanovih 12, Oceanovih 13), Bourneova trilogija (Bourneov identitet, Bourneova nadmoć, Bourneov ultimatum), Syriana, Dobri pastir, Pokojni, Doušnik! i Invictus. Zbog svojih je uloga zaradio niz nominacija, a nagrađen je i zvijezdon u Hollywoodskoj Ulici slavnih. Damon se nalazi među 35 najbogatijih glumaca svih vremena, a 2007. godine, magazin People proglasio ga je najzgodnijim muškarcem na svijetu.